Paris (heros)

Paris (Πάρις), sive Alexander (Ἀλέξανδρος), heros Troianus, in mythologia Graeca est filius Priami regis et Hecubae, frater Hectoris et Cassandrae et Deiphobi. Ob Helenam raptam maxima culpa in bello Troiano movendo ei adsignabatur.Aeschylus, Agamemnon 399-402.

 Fabula 
Puer, in monte Ida orbatus, ibi inter pastores crevit. Iudicium cum esset prolaturus de controversia inter Iunonem, Minervam Veneremque, quae esset dearum pulcherrima, Veneri, quae se ei Helenae amorem daturam pollicita erat, praemium tribuit. Propterea ceteris deabus odio fuitEuripides, Iphigenia Aulidensis 1284-1318. Troades 983-1009 et 919-954, Andromache 274-308. Isocrates, de laudibus Helenae 46-8..

Fretus Veneris pollicitationibus, Helenam, Menelai coniugem, rapuit; propter hoc Agamemnon, Menelai frater, Troianis bellum indixit. Arcu et sagittis ante Troiam pugnare solebat Parisː ita DiomedemIlias XI.369-400. et MachaonemIlias XI.505-520. et EurypylumIlias XI.581-584. vulneravit. Anno decimo belli, tempore eventis in Iliade  narratis posteriore, Achillem telo necavit. At pugna singulari Menelao commissus, quae pugna de exitu belli secundum pactum inter duces factum decretura erat, perisset nisi fraude  deae Veneris fato substractus essetIlias III.15-75 et 310-382.. Ita homines bellum finire nequiverunt quod dei usque ad Troiae exitium perducere volebant.

Tandem Philoctetes, optimus Achaeorum sagittarius, telo interfecit Paridem; quo mortuo et Troia expugnata, Helena ad Menelaum rediit.

Nonnulli Paridem ab Oenone vel a Helena Corythum filium habuisse dicunt.

 Notae 

 Plura legere si cupis 
Hubert Damisch, Le jugement de Pâris : iconologie analytique, Flammarion, 1997. 	
Un mythe aux origines de l'Occident : le jugement de Pâris : actes des journées d'études des 13 et 14 novembre 1998, Université Charles-de-Gaulle-Lille 3, 2003 = Uranus Mythes et littérature n.10.
 Denis Roussel,  "L'humour d'Ovide dans la correspondance de Paris et d'Hélène (Héroïdes XVI et XVII)", Vita Latina, 2004: 59-70

Homerus
Ilias

 Nexus externi 
"Paris" - apud: Hederich, Benjamin: Gründliches mythologisches Lexikon, Lipsiae 1770, col. 1884-1894 
Iudicium Paridis Petri Pauli Rubens 

Categoria:Helena
Categoria:Heroes Belli Troiani
Categoria:Heroides (Ovidius)
Categoria:Personae Iliadis